钦定古今图书集成/明伦汇编/官常典/第265卷 > 通典 > 《秘书监》
## 钦定古今图书集成/明伦汇编/官常典/第265卷 > 通典 > 《秘书监》

《周官》：“太史掌建邦之六典。”又有外史，掌四方之志，三
皇五帝之书。汉氏图籍所在，有石渠、石室，延阁广内，
贮之于外府。又有御史中丞，居殿中，掌兰台秘书及
麒麟、天禄二阁，藏之于内禁。后汉图书在东观，桓帝
延熙二年，始置秘书监一人，掌典图书，古今文字，考
合同异，属太常。

〈注〉以其掌图书秘记，故曰《秘书》。

后省。魏武帝又置秘书令，典尚书奏事。

〈注〉“即中书令”之任。

文帝黄初初，乃置中书令，典尚书奏事，而秘书改“令”
为“监”，掌艺文图籍之事。初属少府，后乃不属。

〈注〉《自王肃》为监，乃不属。

其兰台，亦藏书籍，而御史掌之。

〈注〉魏薛夏云：“兰台为外台，秘书为内阁。”

晋武帝以秘书并入中书省，其秘书著作之局不废。
惠帝永平中，复别置秘书监，并统著作局，掌三阁图
书。自是秘书之府始居于外。其监铜印墨绶，进贤两
梁冠，绛朝服，佩水苍玉。

〈注〉华峤为秘书监南省文章门下撰集皆统之

宋与晋同梁曰：“秘书省。”

〈注〉任昉字彦昇为秘书监自齐永元以来秘阁四部篇卷纷杂昉手自雠校由是篇目定焉。

陈因之。后魏亦有之。后周秘书监亦领著作监，掌国
史。隋秘书省领著作、太史二曹。炀帝增置少监一人，
后又改监、少监并为令。大唐武德初，复改为监。龙朔
二年，改秘书省为兰台，改监为太史，少监为侍郎。咸
亨初，复旧。天授初，改秘书省为麟阁。神龙初，复旧，掌
经籍图书，监国史，领著作、太史二局。太极元年，增秘
书少监为二员，通判省事。其后，国史、太史分为别曹，
而秘书省但主书写勘校而已。

〈注〉汉初，御史中丞掌兰台秘书图籍之事。至魏、晋，其制犹存。故历代营都邑、置府寺，必以秘书省及御史台为邻。

虽非要剧，然好学君子亦求为之。

〈注〉魏徵后为秘书监奏引学者校定四部书自是秘府图籍粲然毕备。

丞，魏武帝置秘书令及丞一人，典尚书奏事。后文帝
黄初中，欲以何祯为秘书右丞。

〈注〉文帝征何祯至为秘书郎月馀祯因事帝令问外曰：“吾本用祯为丞何以为郎”按主者罪遂改为丞时秘书旧丞尚未转乃以祯为右丞。

其后遂有左右二丞。刘放为左丞，孙资为右丞，后省。

〈注〉魏薛夏字宣声为秘书丞帝常与推论书传呼之不名谓之薛君。

晋复置秘书丞，铜印，墨绶，进贤一梁冠，绛朝服。

〈注〉嵇绍、司马彪、傅畅、王谧等并为此官。

宋为黄绶，馀与晋同，齐、梁尤重。

〈注〉齐王俭字仲宝为秘书丞上表求校坟籍依《七略》撰《七志》四十卷献之梁刘孝绰除秘书丞武帝曰：“第一官当与第一人。”又张率字士𥳑吴郡人迁秘书丞武帝曰：“秘书丞天下清官东南胄绪未有为之者今以相处卿定有名称也。”

陈、隋印绶与齐同，历代皆有。

〈注〉后周柳虬为秘书丞时秘书虽领著作不参史事因虬为丞始命监掌焉。

大唐龙朔二年，改为兰台大夫，咸亨初复旧。掌府事，
勾稽省署抄目。

秘书郎，后汉马融字季长，为秘书郎，诣东观典校书。
及魏武建国，又置秘书郎，尝以刘卲为之，出乘鹿车。

〈注〉王肃《表》曰：“臣以为秘书职于三台为近密，中书郎在尚书丞、郎上，秘书丞、郎宜次尚书郎下，不然则宜次侍御史下。秘书丞、郎俱四百石，迁宜比尚书郎，出亦宜为郡。此陛下崇儒术之盛旨也。尚书郎、侍御史皆乘犊车，而秘书丞、郎独乘鹿车，不得朝服，又恐非陛下转台郎以为秘书丞、郎之本意也。”

晋秘书郎掌中外三阁经书，校阅脱误。进贤一梁冠，
绛朝服，亦谓之“郎中。”武帝分秘书图籍为甲、乙、丙、丁
四部，使秘书郎中四人各掌其一。

〈注〉左太冲为三都赋自以所见不博求为秘书郎中。又郑默字思元为秘书郎删省旧文除其浮秽中书令虞松曰：“而今而后朱紫别矣。”锺会左太冲刘隗等并为此官。

宋、齐秘书郎皆四员，尤为美职，皆为“甲族起家之选，
待次入补，其居职例十日便迁。”

〈注〉宋王敬弘子恢之召为秘书郎敬弘求为奉朝请与恢之。《书》曰：“秘书日有限故有竞朝请无限故

《无竞》，“吾欲使汝处无竞之地。” 文帝许之。

《梁》亦然。

〈注〉张缵字伯绪为秘书郎固求不迁欲遍观阁内图籍。

自齐、梁之末，多以贵游子弟为之，无其才实。

〈注〉当时谚曰：“上车不落，则著作体中；何如则秘书。”

历代皆有，北齐又谓之郎中。隋除中寺亦四员。大唐
亦四员，分掌四部经籍图书，分判校写功程事。龙朔
中，改兰台郎，咸亨初复旧。开元二十八年减一员。
秘书校书郎，汉之兰台及后汉东观，皆藏书之室，亦
著述之所，多当时文学之士，使雠校于其中，故有校
书之职。

〈注〉初，汉成帝时，已命光禄大夫刘向于天禄阁校经、传、诸子、诗赋，步兵校尉任右校兵书，太史令尹咸校数术，太医监李柱国校方伎。后以诸大夫扬雄等亦典校于其中。

后汉兰台置令史十八人。

〈注〉秩百石，属御史中丞。

又选他官入《东观》，皆令典校秘书，或撰述传记。

〈注〉后汉明帝以班固为兰台令史撰《光武本纪》及诸传记。又以傅毅为兰台令史与班固贾逵共典校书。

盖有校书之任而未为官也，故以郎居其任，则谓之
“校书郎。”

〈注〉“明帝召班固诣校书部，除兰台令史，后迁为郎，典校秘书。”又“刘珍与校书郎刘𫘦𬳿马融校定《东观五经》传记百家艺术，整齐脱误，定正文字。”又“杨忠字子山，征诣兰台，拜校书郎。”又窦章为东观校书郎。

以郎中居其任，则谓之《校书郎中》。

〈注〉后汉蔡邕拜郎中校书东观。又马融为校书郎中诣东观典秘书。

当时重其职，故学者称东观为老氏藏室，道家蓬莱
山焉。至魏始置秘书校书郎，晋宋以下无闻。至后魏
有秘书校书郎。北齐亦有校书郎。后周有校书郎，下
士十二人，属春官之外史。隋校书郎十二人，炀帝初
减二人，寻更增为四十人。大唐置八人，掌雠校典籍，
为文士起家之良选。其弘文、崇文馆、著作、司经局，并
有“校书之官”，皆为美职，而秘书省为最。

秘书正字：后汉桓帝初，置秘监书，掌图书古今文字，
考合同异。其后，监、令掌图籍之纪，监述作之事，不复
专文字之任矣。今之正字，盖令、监之遗职，校书之通
制，历代无闻。齐集书省有正书，北齐秘书省有正字。
隋置四人。大唐因之，掌刊正文字，其官资轻重，与校
书郎同。

〈注〉贞元八年，革校书四员、正字两员，属集贤殿

著作郎。汉东京图书，悉在东观，故使名儒硕学入直
东观，撰述国史，谓之“著作东观”，皆以他官领焉。盖有
著作之任，而未为官员也。

〈注〉兰台令史班固、傅毅，洛阳令陈崇，长陵令尹敏，司隶校尉孟冀及杨彪等，并著作东观。

魏明帝太和中，始置著作郎官，隶中书省，专掌国史。

〈注〉卫觊字伯儒以侍中尚书典著作。

晋元康二年，诏曰：“著作旧属中书令，秘书既典文籍，
宜改中书著作为秘书著作。”于是改隶秘书，后别自
置省。

〈注〉谓之“著作省。”

而犹隶秘书著作郎一人，谓之“大著作”，专掌史任。

〈注〉李充字弘度为大著作于时典籍混乱充删除烦重分作四部秘阁以为永制。又曰：“荀勗以中书监孙盛以秘书监并领著作孙绰以散骑常侍及陈寿并为大著作。”又应亨祖嘉让著作《表》曰：“自司隶校尉奉至臣父五代著作不绝拜俗以为美谈

进贤两梁冠介帻绛朝服。”

〈注〉王隐待诏著作，单衣介帻，月朔诣于著作省，亦其任也。

宋齐与晋同。梁制，一梁冠而无印绶。

〈注〉以上并大著作。

魏氏又置佐著作郎，亦属中书。晋佐著作郎八人，进
贤一梁冠，绛朝服，秘书监自调补之。

〈注〉太元四年，诏秘书无监，使吏部选佐。著作郎有监，复旧。又《阎纂集》云：“邹湛谓秘书监和峤曰：‘阎纂可佐著作’。峤曰：‘此职闲重，势贵多争，不暇求才’。”按此，则大著作秘监自调也。

晋制，佐著作郎始到职，必撰《名臣传》一人。宋初以国
朝始建，未有合撰者，其制遂废矣。宋、齐以来，遂迁佐
于下，谓之著作佐郎，亦掌国史集注起居。梁初，周舍、
裴子野皆以他官领其职，官制与大著作同。陈氏为
令、仆、子起家之选。后魏有著作郎、佐郎，北齐有著作
郎、佐郎各二人。后周有著作上士二人、中士四人，掌
缀国录，属春官之外史。隋于秘书省置著作曹，著作郎二人，佐郎八人。炀帝加佐郎为十二人。大唐为著
作局，置著作郎二人，佐郎四人。

〈注〉开元二十六年，减佐郎二员。

亦属秘书省。

〈注〉自宋以后，《国史》悉属“秘书。”

龙朔二年，改著作郎为司文郎，中佐郎为司文郎，咸
亨初复旧。初，著作郎掌修国史及制碑颂之属，分判
局事，佐郎贰之。徒有撰史之名，而实无其任，其任尽
在史馆矣。其属官有校书郎二人。后魏著作省置校
书郎，北齐著作亦置校书郎二人。隋亦同。掌雠校书
籍，若本局无书，兼校本省典籍、正字二人。

〈注〉隋著作曹置正字二人，今减一人，掌同校书。

集贤殿书院

大唐开元中置。汉、魏以来，秘书省有其职。梁武帝于
文德殿内列藏众书。北齐有文林馆学士，后周有麟
趾殿学士，皆掌著述。隋平陈之后，写书正副二本，藏
于宫中。炀帝于东都观文殿上东西厢贮书。自汉延
熹至隋、唐，皆秘书掌图籍，而禁中之书，时或有焉。初，
开元五年十一月，于乾元殿东廊下写四部书，仍令
秘书监马怀素、右散骑常侍褚无量总其事，于丽正
殿安置，为修书使。至十二年，学士张说等宴于集仙
殿，于是改殿名“集贤”，改修书使为集贤殿书院学士，
五品已上为学士，每以宰相为学士者知院事。初，燕
国公张说为中书令，知院，制以右常侍徐坚副之。自
尔常以近密官为副，兼判院直学士，六品以下为之。
侍讲学士，开元初，褚无量、马怀素侍讲禁中，为侍读。
其后，康子元等为侍讲学士、修撰官、校理官、司直学
士。